માર્ચ ૨૦૦૯ માં પૂર્ણ થતા નાણાકિય વર્ષના અંતે છેલ્લા પાંચ વર્ષથી ગુજરાતનો વિકાસ દર ૧૧.૫% રહ્યો છે. નોંધપાત્ર આર્થિક વિકાસ ઉપંરાત સર્વસમાવેશક વિકાસની અગત્યતા કેટલી છે.તેનાથી પણ ગુજરાત સુપેરે પરિચિત છે.પ્રગતિની દિશામાં ગુજરાત સરકારની અનેકવિધ સિદ્ધિઓને કારણે પેદા થયેલ વિકાસની અનેક તકોને ઝડપી લેવા ૧ લી મે ૨૦૧૦ ના રોજ રાજયની સ્થાપનાની સુવર્ણ જ્યંતિ નિમિતે રાજય સરકારે એક સંકલિત ગરીબી નિર્મૂલન કાર્યક્રમ તરીકે 'મિશન મંગલમ'ની જાહેરાત કરી હતી.બેંક ,ઉધોગિક ભાગીદારો, માઇક્રો ફાઇનાન્સ સંસ્થાઓ અને કૌશલ્ય વિકાસનું શિક્ષણ આપતી સંસ્થાઓ જેવા હિતધારકોને એક મંચ ઉપર લાવીને તેના માધ્યમથી ગરીબી નિવારણ માટે સામુહિક પ્રયાસો કરવાનો 'મિશન મંગલમ' નો ઉદ્દેશ્ય છે.